
Tételes szerzői hozzájárulás
A kutatásom során az Oncentra Brachy tervezőprogram kétféle formalizmusát (TG-43 és TG-186) hasonlítottam össze dozimetriai szempontból. Ehhez 26 méhnyak-, illetve méhtest daganatos, fém applikátorral kezelt betegnek készítettem el a kezelési terveit a kétféle formalizmussal. A besugárzási tervek CT-képek alapján készültek, amelyeken az orvos rajzolta be a céltérfogatot és a védendő szerveket. Ezt követően a kétféle formalizmussal készült besugárzási tervek dózisparamétereit hasonlítottam össze statisztikai módon, a Statistica 12 programmal. Ehhez először a változók normalitását vizsgáltam meg Shapiro-Wilks teszttel. Mivel a vizsgált változók nem normál-eloszlásúak, az összehasonlításukhoz Wilcoxon-féle párosított próbát használtam, ahol a szignifikancia-szint p=0,05 volt. Ezen kívül korrelációvizsgálatot is végeztem, ahol azt vizsgáltam, van-e összefüggés a céltérfogat térfogata és a futási idő, illetve a referenciadózis által besugárzott abszolút térfogat és a futási idő között. Ehhez korrelációmátrixot, illetve Spearman-féle nemparaméteres rangkorrelációt használtam.

